Feb 18,2017
సామ్‌సంగ్‌ స్థానం గల్లంతు..!
న్యూఢిల్లీ : ఫార్చ్యూన్‌ వరల్డ్‌ మోస్ట్‌ ఎడ్మైర్డ్‌ (అద్భుత )కంపెనీల జాబితాలో దక్షిణ కొరియాకు చెందిన మొబైల్‌ తయారీ సంస్థ సామ్‌సంగ్‌ ఏకంగా తన చోటు కోల్పోయింది. ఆపిల్‌ కంపెనీ వరుసగా పదో ఏడాది కూడా అగ్రస్థానంలో నిలిచింది. వరుసగా పదో ఏడాది తన హవా చాటింది. రెండో స్థానంలో అమేజాన్‌ నిలవగా, మూడవ స్థానాన్ని స్టార్‌ బక్స్‌ దక్కించుకుంది. ప్రపంచవ్యాప్తంగా ఎక్కువగా ఆరాధించబడే సంస్థల వార్షిక జాబితాను ఫార్చ్యూన్‌ ప్రకటించింది. ఇందులో ఆపిల్‌ వరుసగా పదవ సంవత్సరం అగ్రస్థానంలో నిలిచింది. గత సంవత్పరం మూడో స్థానంలో ఉన్న అమెజాన్‌ మరో స్థానం ఎగబాకి రెండో స్థానానికి చేరింది. ఫేస్‌బుక్‌ 14వ ర్యాంక్‌ నుంచి ఎగిసి 8వ స్థానానికి, మైక్రోసాఫ్ట్‌ 17వ స్థానం నుంచి ఎగబాకి 9వ ర్యాంకులకు చేరాయి. అయితే గత ఏడాది 35వ స్థానంలో ఉన్న సామ్‌సంగ్‌ ఈ ఏడాది అసలు జాబితాలొ లేకుండా పోవడం గమనార్హం. గత సంవత్సరం గెలాక్సీ నోట్‌ 7 పేలుళ్ల కారణంగా ఇబ్బందుల్లో పడ్డ సంస్థ తన ప్రతిష్టను కోల్పోయింది.
మీ స్నేహితులకు రికమెండ్ చెయ్యండి